Ta chaikuaa ñayɨ́vɨ́,
ta kuaꞌan ndochaꞌa Jesús yuꞌu ndutyañuꞌu,
ta ikɨꞌvɨ‑chi nuu varku tyi kuayaꞌa‑chi inka chiyo ndutyañuꞌu nuu ndyaa ñuu Capernaúm.
Ta chaikuaa ñayɨ́vɨ́,
ta kumañi‑ka nachaa Jesús nuu ndyaa‑chi.
Ta ñiꞌi loko nakanda ndutyañuꞌu tyi ñiꞌi loko yɨꞌɨ tatyi kaꞌnu.
Ta chakuaꞌan sakaka‑chi varku tañi uꞌun a iñu kilometru,
ta indyeꞌe‑chi chii Jesús chika‑ra nuu ndutyañuꞌu,
ta vachi kuyatyin‑ra nuu ndyaa varku,
ta iyuꞌu loko‑chi.
Ta ikaꞌan Jesús,
ta katyi‑ra:
—Maí kuu;
mayuꞌu‑ndo.
Yukuan ta ikusɨɨ‑chi,
ta ichaꞌa‑chi kɨꞌvɨ‑ra nuu varku,
ta takuꞌva yukuan‑ñi ichaa‑chi nuu kuaꞌan‑chi.